ПИ ара ан Неа 


ПРИЛОГ »МАЛЕ БИБЛИОТЕКЕ « 


БРОЈ ХУШ. = моста 30-Х- 1902. — ГОДИНА]. 


ЕМИЛ ЗОЛА 


— Ги де Мопасан — 


Ово је једно од онијех имена, која као 
да су за славу створена, која у памети 
звоне и остају. Може ли се један Бал- 
зак, Мисе или Иго заборавити, када се 
ова кратка звучна имена једном чују? Али 
између свију имена у литератури нема 
можда ни једно које тако у ушима звучи 
и које се тако чврсто у сјећању усађује, 
као име Емила Золе. Два јасна трубна 
јека: Зола! Као узвик у публику, као по- 
зив на ларму. Зар није срећа за даро- 
витог књижевника при рођењу бити об- 
дарен таковијем именом? Да ли је икада 
неко име боље приличило човјеку? Звони 
као убојни крик, као сигнал за напад. 

Трештећа фанфара побједе. Али ко се је 
међу модерним књижевницима ватреније 
борио за своје идеје! И ко је славније 
побједио прво равнодушност, па онда стал- 
ни отпор велике публике?... Да боме да 
је борба дуго трајала; године су про- 
текле, док је млади писац, који је као 
и многи његови предходници морао да 
претрпи велике муке, постао чувен. 


Емил Зола рођен је 1840. године у 
Паризу; младост је провео у Есу одакле 
се је у Париз тек у фебруару 1858. год. 
вратио. Овдје заврши своје студије, про- 
паде на испиту, па започе ону велику бор- 
бу са животом. Бјеше то очајна борба; дви- 
је године живио је будући писац »Копроп- 
Масдпагі-а‹ од дана и комада. Јео је мало, 
лутајући по вароши да заслужи који фра- 
нак; посјећивао је више дом за примање 
залога но гостионице, градећи при том 
стихове без мириса, без чари, без обли- 
ка и без полета, пјесме које су доцније 
неке и штампане. Он сам прича да се је 
морао читаву једну зиму хранити само 
хљебом умакајући исти у зејтин. Зејтин 
му бјеху послали родитељи из Еса. Са 

филозофском равнодушношћу свршавао 
би своје причање са примједбом: »До- 
кле зејтина има не умире се од глади«. 
Послије зејтина ловио је врапце на кро- 
ву, које је натицао на једну гвоздену 
шипку од завјеса, па их тако пекао. Јед- 
ном је морао читаву недјељу дана про- 
вести дома, пошто је пошљедња парчад о- 
дијела био заложио. Све то вријеме ходао 
је по соби огрнут јорганом; то је 
стоички називао »представљати Арапи- 
на«. У једном од његовијех првијех 
дјела: »Исповијест Клаудија«, налазе се 
многе појединости које чине утисак лич- 
ног доживљаја и које пружају доиста 
вјеран опис његовог живота из тадањег 
времена. Најзад доби једног дана службу 
у књижари Хашете и од тог доба бјеше 
му опстанак осигуран. Он престаде да 
пише стихове па се окрете прози. — 
Његова у киптењу — као што рекох 
безначајна — поезија бјеше више управ- 
љена на науку, но на љубав или умјет- 
ност. У опште узевши, бјеху то празна 
филозофска посматрања узвишенијех при- 
једмета која, пошто нијесмо у стању 
да им дамо у прози јасна израза, ставља- 

мо у стихове. Ови покушаји не садрже 
у себи ни оне опште, истина у неко- 
лико апстрактне и неодређене идеје, али 
које, ушљед утиска осјећања и изненада 
угледане истине, као визија до тада не- 
појмљиве бескрајности читаоце шчепају, 
нити оне тако њежне, тако умилне, тако 
дирљивољупке умјетничке љубавне пјесме, 
у којима је Теофил Готје н.п. био тако 
јак. То је поезија без одређеног ка- 
рактера, са којом се у осталом ни сам 
Зола није никаквијем илузијама подавао. 
Он сам признаје отворено, да га је за 
вријеме његовијех великијех лирскијех 
излијева осјећаја у александринцима, када 
је у својој кули, са које му је око цио 
Париз обухваћало, играо улогу Ара- 
пина, веома често спопадала сумња о 
вриједности његовијех пјесничкијех умо- 
творина. Али никада није падао у оча- 
јање; и у највећој суморности тјешио 
се је са доста дрском помишљу: »шта 
мари — ако не будем велики пјесник, 
постаћу бар велики прозаиста ! Ово бјеше 
доказ доиста јаке вјере, која почиваше 
на тврдом увјерењу о величини свога та- 
лента који је истина још спавао у њему, 

али чију је снагу он осјећао у себи да 
расте као што жена осјећа дијете којеу 
утроби носи. 


Доцније штампао је једну свеску но- 
вела: »Сопђев а №Мпоп« израђене у па- 
жљиво углађеном стилу и испуњене пра- 
вом љепотом, али у којима се његове осо- 
бине дају једва опазити; нарочито не она 
огромна снага представљања и сликања, 
коју је потпуно развијену тек у Жоцроп 
Маесдоагі-циклусу показао. Годину дана 
за тим штампао је »Исповијест Клау- 
дија«, неку врсту аутобиографије; дјело 
без јасноће и полета које није у стању 
да у читаоцу пробуди нарочито заинте- 
ресовање. За овим дође дјело » Тћегеѕе 
Кадшп« из којег је израђена дивна дра- 
ма, а за тијем » Майејеіпе Кегаћ«, роман 
споредне вриједности, али који се одли- 
кује веома живим описима. 


Међутем је Зола већ од дужег вре- 
мена био напустио своју службу код 
књижара, па ступио у редакцију »Фига- 
ра.« Његови чланци обратише пажњу на 
се, а његов »Салон« изазива читаву буну 
међу сликарима. Име му стаде задобива- 

ти гласа у публици. У то вријеме поче 
радити на дјелу које доцније постаде тако 
чувено: »Еопроп Масдпагё«, са според- 
ним насловом >» Природна и социална 
историја једне породице под другим цар- 
ством«. У опће познатом објављеном про- 
спекту бијаху јасно изнесене основне 
мисли писца. 

До штампања » Аввоттоїг«-а бјеше 
успјех слаб. Име Золино бјеше познато; 
мудрији му предсказиваху сјајну будућност 
а људи од моде узвикиваху кад би се ње- 
гово име споменуло: > Ах да. Ба Согёе!« 
Бјеше то књига о којој је тада свако го- 
ворио, али коју готово нико није читао. 
Ствар бјеше врло проста: Золин глас бје- 
ше у иностранству више распрострањен 
но у Француској; нарочито у Русији гдје 
га страсно читаху и коментарисаху. За 
Русе је Зола већ тада био оно што је 
остао: »романсијер«. Тада стаде у >1[е 
Віеп Роріе« излазити један нов роман 
од Золе; » Аѕзѕотютоїіг.« Подиже се читав 
шкандал. Помислите, писац употребља- 
ва безбрижно најодвратније ријечи, и не 
преза ни од какве дрскости. Његове су 
личности из народа, он сам пише што је 

могуће популарније по кадкад лупешким 
жаргоном. 
(Наставиће се). 


ЂОРЂЕ ПОПОВИЋ 
— 1832—1902 — 


20. октобра прославио је у скромној ти- 
шини свој седамдесети рођендан Ђорђе По- 
повић — Даничар. Одмах послије свршених 
школских наука ступа он у редакцију Меда- 
ковићевог „Српског Дневника“ и од то доба 
не пушта он перо из руке, радећи за српску 
ствар ло разним политичким листовима домаћим 
и страним. Послије првог свог белетристичног 
листа „Седмице“, која је на брзо престала, по- 
креће он 1860 год. „Даницу“. 48 број „Бран- 
кова Кола“, између осталог, доноси ово: 

„Око „Данице“ окупио се цио литерарни 
свијет. Највећа наша имена оснивала су своју 
славу радовима на „Даници“. Лаза Костић, 
Јован Јовановић Змај, Коста Руварац, Милан 
Кујунџић Абердар, Мита Поповић, Вл, Каћански, 
Јован Драгашевић, Јаша Игњатовић, Јоксим 
Новић Оточанин, Јован Ристић, Стојан Нова- 
ковић, Владан Ђорђевић, Алимпије Васиљевић, 
Димитрије Матић и толико других учество- 

вали су у великоме литерарноме покрету, коме 
је стајао на челу Ђорђе Поповић. Он је многе 
од њих учио, како се пјевају пјесме и пишу 
приповијетке. У „Седмици“ и „Даници“ наћи 
ћете пјесме, приповијетке приказе и расправе 
од безимених наших литератора. То све био 
је у главном сам Ђорђе Поповић, који је својим 
безименим радом хтио да удари правац, којим 
ваља да пође наша књижевност, помажући је 
чак и материјално. Он је завео прве хонораре 
за литерарне радове, од 40—100 дин. по штам- 
паном табаку. У српску велику ствар тај човјек 
је све био уложио: свој таленат, своје умне 
и своје материјалне тековине. „Даница“ је из- 
лазила више од 10 година и све то вријеме, 
не само што је служила на част српскоме имену, 
већ је она реализирала велику идеју српскога 
јединства. Од крунисаних глава до пошљедњег 
сељанина, све је то било или њен сарадник 
или њен читалац. Она је била средиште та- 
дашњих свих српских културних покрета. 
Биоград, Цетиње, Загреб и Дубровник све је 
то упрло поглед у Нови Сад. И док је у њему 
блистала „Даница“, дотле је он заиста и био 
српска Атина“. 


За све то вријеме литерарног рада није 
Поповић престао радити на политици у прилог 

српским јавним интересима. Радио је у „Пестер 
Журналу“, „Имери“, „Реформи“, „Парламен- 
тару“, „Епоси“, „Левант Хералду“ и многим 
другим српским листовима. 


„Уредивши 216 свезака библиотеке браће 
Јовановића, он је написао уз многе писце 
кратке биографије и карактеристику њихну, 
а да и не говоримо о томе, да је он безимени 
преводилац већине од ствари, које су тамо 
изашле. Написао је и сложио „Турске и друге 
источњачке ријечи у нашем језику“, „Срп- 
скс-Њемачки Рјечник“, и Њемачко - Српски 
Рјечник“, „Српску Историју“ и „Историју Црне 
Горе“, а латиницом је написао роман „Из- 
губљен живот“. Уређивао је „Панчевац“ и 
„Вардар“, био је сарадник на толиким нашим 
литерарним листовима и повременим списима. 
Његових историјско-литерарних монографија 
има у „Братству“, „Годишњици“, „Отаџбини“ 
и у другим листовима. Сакупити оригиналан 
рад Ђорђа Поновића значи прегледати лист 
по лист наших повремених часописа и новина. 
Он је био свуда, увијек неуморан, агилан и 
пун пожртвовања. 

Наша преводна књижевност има да за- 
хвали њему, што су угледали свијета „Дон 


Кихот“ од Сервантеса, „Работници на мору“ 
18 

од Виктора Ига, „Вереници“ од Манцонија, 
„Декамерон“ од Бокачија, „Јунак нашега доба“ 
од Љермонтова, „Набоб“ и „Жолтан Карпатија“ 
од Мавра Јокајија и многе друге ствари. 

Ђорђе Поповић, улзећи у ново стољеће, 
полагано напушта бојно поље, на којем је он 
постојано дијелио битке и љуте мејдане у славу 
српскога имена“. 


ИЗ ЛИСТОВА 


+ У 14 и 15 броју »Босанске Виле« изи- 
шао је на уводном мјесту чланак са сликом »Мак- 
сим Горки« од Милана Матића. Осим тога у 
истом броју отпочиње Горкова прича: »Мој са- 
путник«. 

+ Миленко Ђ. Вукићевић завршио је у 15 
броју Босанске Виле« свој чланак » Јефимија, 
удовица деспота Угљеше, « 


+ »Српски Књижевни Гласник« доноси у 
пријеводу одломке из »Чергаштва« Хенрика Мир- 
жеа. Ово је четврти пријевод наш из овог по- 
знатог дјела. Први пут су штампани одјељци ове 
књиге у »Стражилову«, други пут у земунском 
>Новом Времену«, трећи пут у засебној књизи 
а четврти пут у »Српском Књижевном Гласнику.« 

+ У »Колу« је завршена Матошева прича 
»За новим Богом« у којој је писац дао грађе 
из својих рођених доживљаја. 

+ Познати српски астроном професор Јелен- 
ко Михајловић приказао је у »Колу« од 1 Сеп- 

тембра: илустровани роман Лазе Комарчића » Једна 
угашена звезда«. Критичар приказује ову књигу 
као врло наиван покушај оних тема, које са то- 
ликим успјехом обрађује Фламарион. Књиге нисмо 
добили. 


+ У 215 свесци »Летописа« завршен је 
чланак В. Н. Корабљова »Н. В. Гогољ«, исто- 
ријско-литерарна слика. 


+ Г. Марко Цар написао је неколико ли- 
јепих чланака у пошљедњим бројевима »Бран- 
кова Кола« а међу њима и чланак »Критика и 
критичари«. Ту се узгред дотиче и оцјењивача 
»Српске Књижевне Задруге« у нашем »Пријегле- 
ду«, који је напоменуо зашто Задруга издаје 
већ у првим својим колима неке писце који су 
могли много још чекати, док не угледају свије- 
та најбоље ствари наше лијепе књижевности, 
Марко Цар ће имати можда право да је Јовано- 
вићева књига »Горе доле по Напуљу« најбољи 
српски путопис, али нису све Јовановићеве књиге 
»Горе доле по Напуљу« што су изишле у изда- 
њима Српске Књижевне Задруге, нити је баш 
и »Горе доле по Напуљу« морало изићи при- 
је других радова, који су давно, прије ове књи- 
ге, морале угледати сређеног критичког изда- 
ња. И ако радо признајемо да су дјела Ми- 
лана Јовановића достојна издања Српске Књи- 
жевне Задруге, нисмо тог мишљења да он у првим 
њеним колима буде заступљен са три књиге а 
Његуш једва једном. — У чланку је овом много 
истинских напомена нарочито за нашу млађу ге- 
нерацију која тако одважно пресуђује и пише о 
српској књизи. 

18" 

4- Писац »Сељанчица« штампао је у 42 
броју »Бранкова Кола« неколико својих пјесама 
из циклуса истог наслова. 


4 Л. Томановић наставља у »Бранкову Ко- 
лу« своју расправу »О Ивану Црнојевићу «. 

4- Љубомир Лотић, члан књижевног одје- 
лења Матице Српске, штампао је у »Бранкову 
Колу« свој приједлог: о књижевним сијелима Ма- 
тице Српске. Мисао коју писац у овом приједлогу 
истиче потпуно је оправдана и умјесна и ми је 
препоручујемо пажњи наших позваних фактора. 

+ »Рвст Марјб« доноси у мађарском при- 
јеводу причу Бранислава Ђ. Нушића »Мејрем-ха- 
нумин дар«. 

4 У 43 броју »Ралјатетјат-а« изишла је 
у пријеводу Светозара Савковића народна пјесма 
»Српкиња дјевојка«. 

+ У 77 броју > Нишког Заставника« почео 
је излазити подлистак »Таст господина министра«. 
Писац му је познати српски књижевник Чеда 
Поповић. 


КРОНИКА 


+ »Страдија« сатира познатог српског бе- 
летристе Радоја Домановића прештампана је из 
»Српског Књижевног Гласника« у засебну књигу. 


+ На приједлог српског министра предсјед- 
ника а у договору са Државним Савјетом одо- 
брено је министру грађевина, да за грађење по- 
стоља и ограде за споменик косовским јунацима 
у Крушевцу може утрошити 18.000 динара из 

кредита одобрепог буџетом на грађевине за го- 
дину 1902. 

4- Из Биограда јављају, да је фотограф 
Светислав Ж. Панић предузео да изради албум 
краљевине Србије. Албум ће бити подијељен у 
свеске тако, да ће сваки округ имати своју све- 
ску. Све што је у једном мјесту знатно, као: 
окружно мјесто, среска мјеста са знаменитости- 
ма, историјска важна мјеста, природне љепоте, 
народна ношња, све ће ући у овај албум. Фото- 
граф Панић снимио је већ Параћин и околину. 


4 Под одговорним уредништвом Милана 
Петровића почео јеу Будимпешти да излази 
дневни политички лист »Српске Новости«. Лист 
се продаје по 1 новчић у земљама Аустроугар- 
ске а за Босну и Херцеговину по 2 ночића, због 
биљега. Овај лист, који уз незнатну цијену у крат- 
ким потезима а у најбржем времену, нарочито у 
нашим крајевима, врши тако знатну новинарску 
улогу најтоплије препоручујемо. 

+ Расправа Димитрија Руварца што је из- 
лазила у »Бранкову Колу« о Архимандриту Јо- 
вану Рајићу, прештампана је у књигу, У књизи 
се налазе, осим лика Рајићева, још неколико при- 
кладних слика. 


ЧИТУЉА 


+ Аполон Александровић Мајков. »Срп- 
ске Новости« од 22 октобра доносе ове редове: 
У суботу (19. окт.) је у саборној цркви биоград- 
ској приређен тужан помен великом пријатељу 
српског народа Аполону Александровићу Мајко- 

вом, који је 16. о. м. преминуо У Бјелокаменој 
Москви. Са Мајковим легао је у гроб један од 
највећих умних добротвора српског народа, који 
нас је својим пером толико задужио, да му се 
овако малим некролозима не можемо довољно 
одужити. Мајков је познавао српски народ врло 
добро, много боље него ли многи интелигентни 
синови његови, и баш због тога, што га је тако 
добро познавао, волио га је и одушевљавао се 
за њега већма него ли многа његова рођена дјеца. 
Огроман дио радова овог великог руског књи- 
жевника био је посвећен српском народу, а како 
је добро познавао тај народ најбоље свједочи 
његова »Историја српског језика«. Великом до- 
бротвору нашем најљепше ћемо се одужити, ако 
сачувамо успомену на њега, докле се год буде 
српски зборило и говорило. 


ЛИСТАК 


УНОВИНЕ ЗА НЕРВОЗНЕ« 
— ИНТЕРЕСАНТАН ПРИЈЕДЛОГ — 


Неколико су новинара позвани од ли- 
јечника за нервне болести да оснују је- 
дан лист, који би и најраздражљивије 
догађаје доносио у таком облику, како би 
га и најнервознији читаоци могли читати 
без великих смација. 

Овоме је дао повода један управитељ 
новчаног завода, који се тужио свом ли- 
јечнику, да га читање новинарских вије- 

сти о пошљедњим дефраудацијама Начи“ 
нише сасвим нервозним. У друштву са 
неколико професора израдио је лијечник 
пројекат. Сви се сложише да форма до- 
садањих сензационих вијести стоји у стра- 
шној опрјеци са санитетским условима за 
лијечење нервозе. 

Као страшни примјери навађају се ове 
новинарске вијести: 


Катастрофа на Мартинику 
— Читав град уништен. 30.000 мртвих. — 


или : 
Емил Зола — мртав 
— Угљеним гасом угушен, — 
или: 


Ужасна дефраудација код Лендер- 
банке 
(Преко пет милијона круна) 

Позвани новинари имали су наведене 
догађаје као покушаје, у правцу програ- 
ма »Новина за нервозне«, израдити. Као 
успјели радови проглашени су ови по- 
кушаји. 

(Природна појава.) Из Њујорка јављају, 
да се на острву Мартинику јуче могла видјети 
чудновата природна појава. На врху Монпелеа, 

непозваном и непознатом руком, потпаљен је по- 
жар који је и неке штете нанео, нарочито граду 
Санпиеру. Град са својих 30.000 становника, који 
су живили велико варошким животом, сада је 
потпуно миран, могло би се рећи: скоро изумро. 
— За умирење наших читаоца, можемо напоме- 
нути да се познати стручњак Фридрих Бцевв из- 
разио: Како су слични случајсви у нашем граду 
потпуно немогући. Држимо да је тиме цијела ова 
афера изравната. 

(Пазите на Камине!) Као што брзојавља- 
ју из Париза, умало што супруга познатог ро- 
мансијера Емила Золе није постала жртвом једне 
несреће, која је наступила због рђаве конструк- 
ције камина, из кога је излазио угљени гас. Уз 
пркос у напријед смишљених и претјераних вијести 
сензационих листова, можемо констатовати, да 
се стање госпођино већ толико побољшало да 
ће моћи при сахрани свога мужа, који је исто- 
добно умро, учествовати. Цијела ствар губи за 
наше читаоце важност, кад напоменемо да слични 
догађаји, при брижној пажњи, код наших угодних 
Аустро-угар. пећи, скоро се никад не појављују. 


(Из трговачког свијеша) У Лендербанци догодио 
се скорим случај, који се не може истина назвати необич- 
ним, ал можда не сасвим вспраппим. Један до сада врло 
способан чиновник, послије десет година, поново је забора- 
вио да неке чекове, који приплдају банци, постави па своје 
мјесто. Ове неуредиости према прописима регламана већ 
су неколико пута испостављен“. Нисипа штете која је по- 
текла усљед оног подузећа може се релативно прилична ма- 
лом назначити, јер не износи ми пешнаеста дио од једног 
процента цјелокупних држазних дугова паше мо- 
нархије. 

ИЗДАЊЕ И ШТАМПА ИЗДАВАЧКЕ КЊИЖАРНИЦЕ И ШТАМПАРСКО- 
УМЈЕТНИЧКОГ НАВОДА ПАХЕРА И КИСИЋА У МОСТАРУ. 


